Diari Oficial de la Generalitat Valenciana


Sumari del DOGV 3561, del 16-08-1999 (1999/7274)

Informació pública de l'aprovació del projecte d'urbanització de la unitat d'execució única del pla especial de reforma interior de l'avinguda de Tomàs de Sala.
----------------------------------------------------------------------------------------------------------------------------------------------------------------

### Dades del document

Número de DOGV
:   3561

Data del DOGV
:   16-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7274


Organisme emissor
:   Ajuntament de València

Tipus de document
:   Anunci

Informació pública de l'aprovació del projecte d'urbanització de la unitat d'execució única del pla especial de reforma interior de l'avinguda de Tomàs de Sala. [1999/F7274]
  
El ple de l'ajuntament, en la sessió del dia 29 de desembre de 1998, va adoptar, entre altres, el següent acord, relatiu al programa d'actuació integrada de la unitat d'execució única del pla especial de reforma interior de l'avinguda de Tomàs de Sala.
  
«Quart
  
Aprovar el projecte d'urbanització amb la incorporació dels documents, les correccions i les modificacions assenyalades en els informes del Servei de Projectes Urbans de 18 de maig i 30 d'octubre de 1998, i amb els següents condicionaments:
  
a) Les obres d'urbanització de la parcel·la dotacional que recau al carrer de l'Enginyer Manuel Cánovas (designada amb la lletra B en el plànol delimitatiu de la unitat de execució) hauran d'adequar-se a la normativa vigent i rebre's definitivament juntament amb la resta de les obres incloses en la unitat d'execució.
  
b) En cas que el Ministeri de Foment urbanitzara el tram 11 de la Ronda Sud simultàniament a l'execució del programa, es procurarà la coordinació d'ambdues actuacions, i l'import que l'urbanitzador deixe d'invertir en l'execució d'aquesta urbanització es consignarà a favor de l'Ajuntament amb destinació a obres d'urbanització municipals, preferentment d'interés per a la unitat d'execució programada.
  
c) Si no es produeix aquesta simultaneïtat, l'adjudicatari del programa haurà d'urbanitzar a més de les obres corresponents al tram 11 incloses en la unitat d'execució, i en cas de ser els terrenys de domini públic, la prolongació de la calçada de servei i la vorera que recau a la parcel·la dotacional esmentada fins a la connexió amb el carrer de Sant Vicent.
  
d) L'urbanitzador haurà de recollir en el projecte d'urbanització les condicions exigides pel Servei del Cicle Integral de l'Aigua, el d'Extinció d'Incendis i el de Jardineria i Paisatge, i aportar el projecte d'instal·lació d'enllumenat públic conforme a la normativa vigent, amb les característiques sol·licitades en l'informe de la Unitat Tècnica d'Enllumenat de data 13 de maig de 1998, en un termini d'un mes des de l'aprovació del programa, i assumint la diferència del cost que se'n poguera derivar.
  
e) S'adequarà la planta viària al que s'estableix en l'informe de projectes urbans de 18 de maig de 1998, modificant l'ample de la calçada i resolent la connexió dels carrers de Sant Pius X i de Sòria amb la via de servei de la Ronda Sud, a l'efecte de complir el que s'estableix en els informes del Servei de Transports i Circulació i del de Projectes Urbans de data 26 d'agost i 24 de setembre, respectivament.
  
f) En els termes exposats en relació amb les proposicions jurídico-econòmiques, la partida pressupostària corresponent a les obres d'urbanització diferida de l'espai lliure (50.684.204 pessetes) haurà de consignar-se a favor de l'Ajuntament abans de la recepció definitiva de les obres d'urbanització, i queda afectada a les obres d'urbanització de l'espai lliure que en el seu moment s'executen.
  
Contra aquest acord, que és definitiu en via administrativa, es podrà interposar recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació d'aquest anunci.
  
Tot això sense perjudici d'exercitar qualsevol altre recurs o acció que s'estime procedent.»